ชีวิตเพื่อชาติ รักนี้เพื่อเธอ

ชีวิตเพื่อชาติ รักนี้เพื่อเธอคมชัดลึกออนไลน์. เรื่องย่อ : ‘ชีวิตเพื่อชาติ รักนี้เพื่อเธอ’.  7 พฤษภาคม 2559. สืบค้น 7 พฤษภาคม 2559. (; ) เป็นละครโทรทัศน์เกาหลีใต้ ปี ค.ศ. 2016 นำแสดงโดยซง จุง-กี, ซง ฮเย-กโย, คิม จี-ว็อน และชิน กู จากนั้น เคบีเอสได้ออกอากาศตอนพิเศษเพิ่มเติมอีก 3 ตอน ระหว่างวันที่ 20–22 เมษายน ค.ศ. 2016 ซึ่งเป็นการรวบรวมไฮไลท์และฉากที่ดีที่สุดจากละคร, กระบวนการผลิตละคร, เบื้องหลังการถ่ายทำ รวมถึงความคิดเห็นจากนักแสดง เรื่องราวเกี่ยวกับทหารสองนาย ยู ชี-จิน (ซง จุง-กี) และซอ แด-ย็อง (จิน กู) ที่ต้องเผชิญกับความยากลำบากในชีวิตรัก ขณะเดียวกันก็ต้องรับมือกับความท้าทายในหน้าที่ทหารและความสัมพันธ์ส่วนตัว

 โครงเรื่อง 
ยู ชี-จิน (ซง จุง-กี) เป็นร้อยเอกแห่งกองพันภารกิจพิเศษที่ 707 เขาจับโจรปล้นรถจักรยานยนต์กับจ่าสิบเอก ซอ แด-ย็อง (ชิน กู) โจรนั้นบาดเจ็บระหว่างการจับกุมและถูกส่งไปโรงพยาบาล แดยองรู้ว่าโทรศัพท์มือถือของเขาถูกโจรขโมยแล้วตามไปเอาโทรศัพท์มือถือของเขาที่โรงพยาบาล

ในห้องฉุกเฉิน ชี-จินพบกับแพทย์หญิงคัง โม-ย็อน (ซง ฮเย-กโย) ครั้งแรก เขาตกหลุมรักเธอในทันที โม-ย็อนสันนิษฐานผิดว่าชี-จินมีส่วนในแก๊งอาชญากรของโจรด้วย เขาพิสูจน์แก่เธอว่าเขาเป็นทหารด้วยความช่วยเหลือของแพทย์ทหาร ยุน มย็อง-จู (คิม จี-ว็อน)

ชี-จินกับโม-ย็อนเริ่มคบหากัน แต่เนื่องจากอาชีพของพวกเขา ความสัมพันธ์จึงไม่ราบรื่น ชี-จินรับคำสั่งให้นำทหารของเขาไปภารกิจรักษาสันติภาพในประเทศสมมุตินามว่าอูรุก ขณะเดียวกัน โม-ย็อนหัวเสียที่เธอไม่ได้เป็นศาสตราจารย์เนื่องจากภูมิหลังมีเส้นของผู้ร่วมงาน เมื่อชี-จินและโม-ย็อนพบกันอีก ทั้งสองคุยเกี่ยวกับมุมมองชีวิตของพวกตนและตระหนักว่าทั้งสองต่างกันเพียงไร ชี-จินเป็นทหารฆ่าคนเพื่อปกป้องชีวิต และโม-ย็อนเป็นแพทย์ พยายามช่วยเหลือทุกชีวิต ทั้งสองกล่าวลากัน

แปดเดือนต่อมา โม-ย็อนปฏิเสธการจีบของประธานโรงพยาบาล ฮัน ซ็อก-ว็อน (แท อิน-โฮ) และผลทำให้เธอถูกมอบหมายให้นำทีมแพทย์ในอูรุก ที่นั่น ชี-จินและโม-ย็อนพบกันอีกครั้ง

การตอบรับ
ชีวิตเพื่อชาติ รักนี้เพื่อเธอ ได้รับความนิยมอย่างมาก โดยในวันที่ 23 มีนาคม 2559 มีเรตติงสูงถึงร้อยละ 30.4 นับว่าเป็นเรื่องที่ได้รับเรตติงสูงสุดในรอบกว่า 4 ปี ที่มีเรตติงสูงเกินกว่าร้อยละ 30 และยังทำให้ละครโทรทัศน์ของสถานีอื่นที่ออกอากาศในช่วงเดียวกัน คือ Please Come Back Mister และ Goodbye Mr. Black เหลือเรตติงร้อยละ 3.5 กับ 3.6 ตามลำดับ

เรตติง
 ตอนที่ ทั้งประเทศ กรุงโซล  1  14.3% (ที่ 4)  14.4% (ที่ 4) 2  15.5% (ที่ 3)  16.0% (ที่ 4) 3  23.4% (ที่ 2)  24.6% (ที่ 2) 4  24.1% (ที่ 2)  25.1% (ที่ 2) 5  27.4% (ที่ 1)  29.2% (ที่ 1) 6  28.5% (ที่ 1)  29.8% (ที่ 1) 7  28.3% (ที่ 1)  30.1% (ที่ 1) 8  28.8% (ที่ 1)  30.5% (ที่ 1) 9  30.4% (ที่ 1)  31.0% (ที่ 1) 10  31.6% (ที่ 1)  33.3% (ที่ 1) 11  31.9% (ที่ 1)  33.5% (ที่ 1) 12  33.0% (ที่ 1)  34.3% (ที่ 1) 13  33.5% (ที่ 1)  35.0% (ที่ 1) 14  33.0% (ที่ 1)  35.6% (ที่ 1) 15  34.8% (ที่ 1)  37.5% (ที่ 1) 16  38.8% (ที่ 1)  41.6% (ที่ 1)

ในประเทศไทย
ในประเทศไทย ชีวิตเพื่อชาติ รักนี้เพื่อเธอ ฉายเป็นครั้งแรกผ่านทางช่อง KBS World ที่สามารถรับชมได้ผ่านทางช่อง 232 และได้เป็นที่รู้จักกันอย่างแพร่หลาย เมื่อ พล.อ. ประยุทธ์ จันทร์โอชา นายกรัฐมนตรี ได้กล่าวถึงเป็นตอนหนึ่งในงานปาฐกถาพิเศษที่ทำเนียบรัฐบาล ว่าเป็นละครโทรทัศน์ที่ดี ปลุกจิตสำนึกให้คนรักชาติ และอยากให้ผู้จัดละครโทรทัศน์ของไทยสร้างละครโทรทัศน์ที่มีเนื้อหาเช่นนี้บ้าง

ต่อมาทางสถานีโทรทัศน์สีกองทัพบกช่อง 7 ได้ซื้อลิขสิทธิ์และได้นำมาออกอากาศในวันที่ 7 พฤษภาคม พ.ศ. 2559 ในชื่อภาษาไทยว่า ชีวิตเพื่อชาติ รักนี้เพื่อเธอ โดยมีทีมนักพากย์หลักดังนี้ มนตรี เจนอักษร, นิรันดร์ บุญยรัตพันธุ์, ธนศักดิ์ อุ่นอ่อน, วันชัย เผ่าวิบูลย์, สามารถ เมฆะวิภาต, มนัญชย์ เจนอักษร, วชิรา เพิ่มสุริยา, นันทนา บุญ-หลง, วรรษพร วัฒนากุล และ เบญญาภา เพิ่มสุริยา

อ้างอิง

หมวดหมู่:ละครโทรทัศน์เกาหลีใต้ในปี พ.ศ. 2559
หมวดหมู่:ละครโทรทัศน์ช่องเคบีเอส
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวทหารเกาหลีใต้